b'\n_START_ARTICLE_\nOkraj Tra\xc5\xa1ijangce\n_START_SECTION_\nJeziki\n_START_PARAGRAPH_\nPrebivalci v okraju, znani kot Yangtseps, so budisti, govorijo tri glavne jezike. Na severu, vklju\xc4\x8dujo\xc4\x8d va\xc5\xa1ke skupnosti Bumdeling in Toetsho, prebivalci govorijo jezik Dzala. Na jugu govorijo jezik Tshangla (Sharchopkha), ki je lingua franca vzhodnega Butana in ga govorio v va\xc5\xa1kih skupnostih Jamkhar, Khamdang in Ramjar. V Tomzhangtshen pa prebivalci govorijo jezik Chocangacakha.\n_START_SECTION_\nGeografija\n_START_PARAGRAPH_\nOkraj Tra\xc5\xa1ijangce meji na zahodu na okraja Lunce in Mongar, na severu na Tibet oziroma Kitajsko, na Indijo na vzhodu, in okraj Tra\xc5\xa1igang na jugu.\n_START_SECTION_\nGospodarstvo\n_START_PARAGRAPH_\nKmetje v Tra\xc5\xa1ijangce pridelujejo koruzo, ri\xc5\xbe, p\xc5\xa1enico, je\xc4\x8dmen in ajdo. Pomembna gospodarska aktivnost v okraju je obdelava lesa in izdelava papirja. Obmo\xc4\x8dje je tudi prezimovali\xc5\xa1\xc4\x8de za ogro\xc5\xbeene \xc4\x8drnovrate \xc5\xbeerjave.'